KOMISIJAS ZIŅOJUMS par to, kā 2013. gadā piemērota Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem /* COM/2014/0619 final */





Šis ziņojums, kas sagatavots, ievērojot 17. panta 1. punktu Regulā (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem[1], attiecas uz 2013. gadu[2] un ir balstīts uz statistikas datiem, kas apkopoti pielikumā. Šie statistikas dati norāda uz pieteikumu, nevis pieprasīto dokumentu skaitu. Praksē pieteikumi var attiekties gan uz atsevišķu dokumentu, gan uz veselu dokumentu kopumu, kas saistīts ar konkrētu procedūru, kurā iekļauti tūkstošiem dokumentu. Ar piekļuvi dokumentiem saistītie pieteikumi, kas pieprasīšanas laikā jau bija publiski pieejami, nav iekļauti. Pēc sākotnējā pieteikuma piekļuve pieprasītajiem dokumentiem tika sniegta 84 % gadījumu. Pēc atkārtota pieteikuma 42 % gadījumu tika sniegta pilnīga vai daļēja piekļuve. 1. Reģistri un tīmekļa vietnes 1.1. Komisijas dokumentu reģistram 2013. gadā tika pievienoti 20 108 jauni dokumenti (skatīt 1. tabulu pielikumā). 1.2. Komisijas publiskajā reģistrā 2013. gadā bija iekļauti šādu kategoriju dokumenti: COM, SEC, C, JOIN, SWD, OJ un PV. Komisija 2013. gadā nesagatavoja un nesaņēma nevienu slepenu dokumentu, kas ietilptu kādā no minētajām dokumentu kategorijām. 1.3. Nākamajā tabulā iekļauta 2013. gada statistika par to, kā izmantota portālā EUROPA pieejamā tīmekļa vietne Access to Documents[3]. || Atsevišķi apmeklētāji || Apmeklējumi || Atvērtās lapas Kopā || 34 178 || 40 175 || 71 152 Mēneša vidējais rādītājs || 2848 || 3348 || 5929 2. Sadarbība ar citām iestādēm, uz kurām attiecas regula Visas trīs iestādes (Eiropas Parlaments, Padome un Komisija) regulāri tikās administratīva līmeņa sanāksmēs, lai dalītos pieredzē, izstrādātu labāko praksi un nodrošinātu regulas konsekventu piemērošanu. 3. Piekļuves pieteikumu analīze 3.1. Sākotnējo piekļuves pieteikumu skaits 2013. gadā palielinājās (2013. gadā 6525 pieteikumu; savukārt 2012. gadā 6014 pieteikumu). Pamatojoties uz Regulu 1049/2001, 2013. gadā tika sniegtas 5906 atbildes, savukārt 2012. gadā — 5274 atbildes. 3.2. Atkārtoto piekļuves pieteikumu skaits mazliet palielinājās, proti, par 3 % (236 jauni atkārtotie pieteikumi 2013. gadā; 229 — 2012. gadā). 2013. gadā tika noslēgtas 252 lietas; salīdzinājumam 2012. gadā — 202 lietas. Tas ir būtisks pieaugums, par 25 %. (Skatīt 5. tabulu pielikumā.) 3.3. Visvairāk sākotnējo pieteikumu 2013. gadā, tāpat kā 2012. gadā, saņēma Komisijas Ģenerālsekretariāts un Veselības un patērētāju ģenerāldirektorāts (attiecīgi 13,9 %[4] un 8,3 %), kam cieši sekoja Konkurences ģenerāldirektorāts (5,2 % no sākotnējiem pieteikumiem) un Vides ģenerāldirektorāts (5,1 % no sākotnējiem pieteikumiem). Nodokļu politikas un muitas savienības ģenerāldirektorātam (kurš 2011. gadā saņēma visvairāk pieteikumu) iesniegts vairāk dokumentu pieteikumu, savukārt Konkurences ģenerāldirektorāts saņēmis mazāk pieteikumu. 3.4. Joprojām visaktīvākā pieteikumu iesniedzēju kategorija ir akadēmiskā vide, no kuras saņemti 22,1 % sākotnējo pieteikumu (2012. gadā — 22,7 %). Tai seko pilsoniskā sabiedrība (interešu grupas, NVO) ar 16,6 % (2012. gadā — 10,3 %) un juridiskās firmas ar 14,5 % (2012. gadā — 13,6 %) no kopējā pieteikumu skaita. 25,3 % pieteikumu iesniedzēju sociāli profesionālā grupa nav noteikta. Salīdzinājumā ar 33,8 % 2012. gadā tas ir samazinājums. (Skatīt 8. tabulu pielikumā.) 3.5. Sākotnējo pieteikumu ģeogrāfiskais sadalījums arī ir līdzīgs iepriekšējo gadu sadalījumam. Lielākā daļā pieteikumu saņemta no Beļģijas (24,2 %). Vienīgās dalībvalstis, ko kurām iesniegts vairāk nekā 10 % pieteikumu, ir Beļģija un Vācija (13%). Šīm divām valstīm seko Apvienotā Karaliste, Francija, Spānija un Itālija. (Skatīt 9. tabulu pielikumā.) 4. Izņēmumu piemērošana piekļuves tiesībām 4.1. To sākotnējo pieteikumu īpatsvars, uz kuriem tika atbildēts ar pilnīgu atteikumu, 2013. gadā salīdzinājumā ar iepriekšējo gadu ir samazinājies (14,5 % 2013. gadā un 17 % 2012. gadā). Gandrīz četros gadījumos no pieciem tika piešķirta pilnīga piekļuve (73,5 %; 2012. gadā — 74,5 %), savukārt salīdzinājumā ar iepriekšējiem gadiem nedaudz palielinājās to dokumentu īpatsvars, kuriem piekļuve piešķirta daļēji (10,7 %; 2012. gadā — 8,6 %). (Skatīt 3. tabulu pielikumā.) 4.2. To gadījumu skaits, kuros Komisija pēc atkārtota pieteikuma saņemšanas mainīja savu dienestu nostāju un atļāva pilnīgu piekļuvi dokumentiem, par kuriem iepriekš bija dots atteikums, nedaudz palielinājās (20,1 %; 2012. gadā — 18,8 %). Turklāt mazliet samazinājās to gadījumu skaits, kuros atteikums pilnībā tika atstāts spēkā, un palielinājās to gadījumu skaits, kuros pēc atkārtota pieteikuma tika piešķirta plašāka piekļuve. (Skatīt 6. tabulu pielikumā.) 4.3. Tas, cik bieži tiek izmantota Komisijas lēmumu pieņemšanas aizsardzība (4. panta 3. punkts), par pamatojumu atteikumam apmierināt sākotnējo pieteikumu saistībā ar visiem izmantotajiem izņēmumiem, salīdzinājumā ar iepriekšējo gadu mazliet samazinājies (27,1%; 2012. gadā —25,2 %). Tas bijis visbiežāk izmantotais izņēmums, kas izmantots vairāk nekā tie izņēmumi, kuri paredzēti pārbaužu, izmeklēšanas un revīziju mērķu aizsardzībai (4. panta 2. punkta trešais ievilkums), kas izmantoti 23,6 % gadījumu (2012. gadā —25,3 %). (Skatīt 4. tabulu pielikumā.) 4.4. To lēmumu īpatsvars, kas izņēmuma pamatošanai izmanto komerciālo interešu aizsardzību, ir palicis samērā nemainīgs (16,2 %; 2012. gadā — 16,9 %). No otras puses, biežāk izmantoti izņēmumi, kuri balstīti uz starptautisko attiecību aizsardzību (6,2 %; 2012. gadā — 3,6 %). (Skatīt 4. tabulu pielikumā.) 4.5. Tāpat kā iepriekšējos gados, visbiežāk norādītais pamatojums atkārtotam piekļuves atteikumam bija izmeklēšanas mērķa aizsardzība (4. panta 2. punkta trešais ievilkums) (36,9 %; 2012. gadā —45,1 %). (Skatīt 7. tabulu pielikumā.) – To lēmumu īpatsvars, kas izņēmuma pamatošanai izmanto Komisijas lēmumu pieņemšanas aizsardzību, ir 16,1 % (lielāks nekā 2012. gadā). Biežāk pieņemti lēmumi, kuros izmantota lēmumu pieņemšana attiecībā uz lēmumiem, kas vēl nav pieņemti (10,6%; 2012. gadā — 6,5%). No otras puses, samazinājies to gadījumu skaits, kas saistīti ar viedokļu izklāstu iekšējām vajadzībām attiecībā uz lēmumiem, kas jau ir pieņemti (5,6 %; 2012. gadā — 9,2 %). – Jānorāda, ka ievērojami mazāk bijis lēmumu, kuros izmantota personu privātās dzīves un neaizskaramības aizsardzība (16,2 %; 2012. gadā —10,5 %). Komerciālo interešu aizsardzība tika izmantota mazliet biežāk nekā iepriekšējā gadā (12 %; 2012. gadā — 11,8 %). Gadījumu, kad izņēmumu pamato ar tiesvedības un juridisko konsultāciju aizsardzību, ir kļuvis mazāk: no 7,9 % 2012. gadā līdz 6,9 % 2013. gadā. 5. Eiropas Ombudam iesniegtās sūdzības 5.1. Ombuds 2013. gadā slēdza šādas 15 sūdzību lietas pret Komisiju, kuras bija saistītas ar dokumentu piekļuves pieprasījumu izskatīšanu[5]: 6 lietas slēgtas, izsakot aizrādījumu un/vai citas piezīmes: · 2335/2008/(VIK)CK; · 2781/2008/(TS)FOR; · 1817/2010/(DK)RA; · 277/2012/RA; · 1111/2012/AN; · 1108/2012/RT; 9 lietas slēgtas bez turpmākas rīcības: · 1947/2010/PB; · 2207/2010/PB; · 422/2011/AN; · 772/2012/(KM)PMC; · 1454/2012/ANA; · 1598/2012/(KM)PMC; · 1750/2012/(GG)BEH; · 375/2013/ANA; · 1242/2013/RA. 5.2. Gada laikā Ombuds uzsāka 22 jaunas izmeklēšanas, kurās piekļuve dokumentiem bija sūdzības galvenā vai pakārtotā daļa. 6. Izskatīšana tiesā 6.1. Tāpat kā iepriekšējos gados, 2013. gadā tika pieņemta būtiska jauna judikatūra. 6.2. Tiesa pieņēma svarīgu apelācijas spriedumu apvienotajās lietās C-514/11 P - LPN un Somija pret Komisiju un C-605/11 P - Somija pret Komisiju. Spriedums attiecas uz vides politiku. 6.3. Tiesa izdeva rīkojumu noraidīt apelācijas sūdzību, ko bija iesniegusi Komisija pret Vispārējās tiesas priekšsēdētāja rīkojumu neļaut Komisijai publicēt pilnīgāku nekonfidenciālo versiju Komisijas 2008. gada 12. novembra Lēmumam C (2008) 6815 final par procedūru saskaņā ar Eiropas Kopienas dibināšanas līguma 81. pantu un EEZ līguma 53. pantu (Lieta COMP/39.125 – Automašīnu stikls). 6.4. Savukārt Vispārējā tiesa pasludinājusi septiņus spriedumus, kas saistīti ar tiesībām piekļūt dokumentiem: · T-392/07, Strack pret Komisiju, 15.01.2013. spriedums; · T-301/10, Sophie In 't Veld pret Komisiju, 19.03.2013. spriedums; · T-93/11, Stichting Corporate Europe Observatory pret Komisiju, 07.06.2013. spriedums; · T-111/11, ClientEarth pret Komisiju, 13.09.2013. spriedums; · T-380/08 Nīderlande pret Komisiju, 13.09.2013. spriedums; · T-545/11, Stichting Greenpeace Nederland un PAN Europe pret Komisiju, 08.10.2013. spriedums; · T-561/12, Beninca pret Komisiju, 25.10.2013. spriedums. 6.5. Vienā lietā Tiesa pieņēma rīkojumu izslēgt lietu no reģistra pēc tam, kad pieteikuma iesniedzējs to bija atsaucis: T-498/12, Koinopraxia Touristiki Loutrakiou pret Komisiju. 6.6. Šādās divās lietās Tiesa tiesvedību izbeidza: · T-403/05 RENV, My Travel pret Komisiju; · T-56/13, ClientEarth un Stichting BirdLife Europe pret Komisiju. 6.7. Pret Komisijas lēmumiem, kas pieņemti, pamatojoties uz Regulu (EK) Nr. 1049/2001, tika ierosinātas 10 jaunas lietas: · T-3/13, Ronja pret Komisiju; · T-56/13, ClientEarth un Stichting BirdLife Europe pret Komisiju; · T-214/13, Typke pret Komisiju; · T-419/13, Unión de Almacenistas de Hierros de España pret Komisiju; · T-456/13, Sea Handling pret Komisiju; · T-520/13, Philip Morris Benelux pret Komisiju; · T-538/13, Verein Natura Havel un Vierhaus pret Komisiju; · T-623/13, Unión de Almacenistas de Hierros de España pret Komisiju; · T-643/13, Rogesa pret Komisiju; · T-677/13, Axa Versicherung pret Komisiju; 6.8. Bez tam Tiesā ir iesniegtas piecas jaunas apelācijas prasības pret Vispārējās tiesas rīkojumiem/spriedumiem: · C-127/13 P, Strack pret Komisiju; · C-399/13 P, Stichting Corporate Europe Observatory pret Komisiju; · C-612/13 P, ClientEarth pret Komisiju; · C-615/13 P, ClientEarth un PAN Europe pret EFSA (Komisija iestājās lietā EFSA nostājas atbalstam); · C-673/13 P, Komisija pret Stichting Greenpeace Nederland un PAN Europe. 7. Secinājumi Salīdzinot ar 2002. gadu, kad piekļuve dokumentiem pēc sākotnējā pieteikuma tika sniegta 991 reizi; 2013. gadā tas notika 6525 reizes. Komisija joprojām ir iestāde, kas izskata visvairāk gan sākotnējo, gan atkārtoto pieteikumu, ievērojot Regulu (EK) Nr. 1049/2001[6]. Komisija izskata aptuveni divreiz vairāk pieprasījumu nekā Padome un Eiropas Parlaments kopā. Atkārtotu pieteikumu skaits ir turpinājis pieaugt jau piekto gadu pēc kārtas, jo pilsoņi aizvien vairāk izmanto likumīgās tiesības pārsūdzēt sākotnējo lēmumu, ko pieņēmusi Komisija. Ievērojamais skaits piekļuves pieprasījumu un ļoti biežā piekļuves piešķiršana dokumentiem, liecina, ka tiesības piekļūt dokumentiem ir svarīgs rīks, kā īstenot Komisijas centienus veicināt pārredzamību. Cita starpā tie ietver neseno Pārredzamības reģistra pārskatīšanu un Komisijas pamatnostādņu par apspriedēm ar ieinteresētajām personām stiprināšanu. Lai laikus un resursefektīvi nodrošinātu pārredzamību, tiesības piekļūt dokumentiem joprojām jāpapildina, plaši publicējot informāciju un dokumentus par Komisijas leģislatīvajām un neleģislatīvajām darbībām. [1] OV L 145, 31.5.2001., 43. lpp. [2] Statistika, kas aplūkota šajā ziņojumā, pamatojas uz skaitļiem, kas lietotnē GESTDEM kodēti 2014. gada 17. jūnijā. [3] http://ec.europa.eu/transparency/access_documents/index_en.htm [4] Ziņojuma apraksta daļā procenti noapaļoti līdz vienai zīmei aiz komata. [5] Sīkāku informāciju par lietu skatīt http://www.ombudsman.europa.eu/en/cases/home.faces. [6] - Padome: sākotnējie pieteikumi 2013. gadā — 2212 atkārtotie pieteikumi 2013. gadā — 25; - Eiropas Parlaments: 2013. gadā pieprasītie dokumenti — 610; atkārtotie pieteikumi 2013. gadā — 1 PIELIKUMS Statistika par Regulas (EK) Nr. 1049/2001 piemērošanu 1. Reģistrā iekļauto dokumentu skaits || COM || SEC || C || JOIN || SWD || OJ || PV || Kopā 2013 || 2170 || 1591 || 15 196 || 76 || 863 || 125 || 87 || 20 108 Sākotnējie pieteikumi 2. Saņemtie un izskatītie pieteikumi || 2011 || 2012 || 2013 Saņemtie pieteikumi || 6477 || 6014 || 6525 Sniegtās atbildes[1] [2] || 7075 || 6334 || 7659 Atbildes, kas sniegtas, pamatojoties uz Regulu (EK) Nr. 1049/2001 || 6055 || 5274 || 5906 3. Rezultāts || 2011 || 2012 || 2013 Skaits || % || Skaits || % || Skaits || % Piekļuve piešķirta || 4856 || 80,20 || 3928 || 74,48 || 4400 || 73,43 Piekļuve atteikta || 737 || 12,18 || 892 || 16,91 || 866 || 14,45 Daļēja piekļuve || 462 || 7,62 || 454 || 8,61 || 640 || 10,68 Kopā || 6055 || 100 || 5274 || 100 || 5906 || 100 4. Atteikumu sadalījums atkarībā no piemērotā izņēmuma (%) || 2011 || 2012 || 2013 4. panta 1. punkta a) apakšpunkta pirmais ievilkums: valsts drošība || 2,40 || 1,34 || 1,53 4. panta 1. punkta a) apakšpunkta otrais ievilkums: aizsardzība un militārā joma || 0,39 || 0,11 || 0,26 4. panta 1. punkta a) apakšpunkta trešais ievilkums: starptautiskās attiecības || 12,02 || 3,58 || 6,19 4. panta 1. punkta a) apakšpunkta ceturtais ievilkums: finanšu, monetārā vai ekonomikas politika || 1,88 || 1,40 || 1,66 4. panta 1. punkta b) apakšpunkts: personu privātā dzīve un neaizskaramība || 8,90 || 14,65 || 16,26 4. panta 2. punkta pirmais ievilkums: komerciālo interešu aizsardzība || 16,83 || 16,94 || 16,14 4. panta 2. punkta otrais ievilkums: tiesvedības un juridisko konsultāciju aizsardzība || 6,76 || 9,84 || 5,42 4. panta 2. punkta trešais ievilkums: pārbaužu, izmeklēšanas un revīziju mērķi || 21,90 || 25,32 || 23,60 4. panta 3. punkta pirmā daļa: lēmumu pieņemšana, lēmums vēl nav pieņemts || 17,15 || 20,23 || 20,60 4. panta 3. punkta otrā daļa: lēmumu pieņemšana, lēmums jau ir pieņemts — viedokļu izklāsts iekšējām vajadzībām sakarā ar apspriedēm un iepriekšējām pārrunām || 8,58 || 4,92 || 6,51 4. panta 5. punkts: dalībvalsts / trešās personas atteikums || 3,18 || 1,67 || 1,85 Kopā || 100 || 100 || 100 Atkārtoti pieteikumi 5. Saņemtie un izskatītie pieteikumi || 2011 || 2012 || 2013 Saņemtie pieteikumi || 165 || 229 || 236 Atbildes uz pieteikumiem || 162 || 202 || 252 Lēmumi par atkārtotiem pieteikumiem, pamatoti uz Regulu (EK) Nr. 1049/2001 || 144 || 160 || 189 6. Rezultāts || 2011 || 2012 || 2013 Skaits || % || Skaits || % || Skaits || % Apstiprinājums || 61 || 42,36 || 91 || 56,88 || 106 || 56,08 Daļēja pārskatīšana || 62 || 43,05 || 39 || 24,38 || 45 || 23,81 Pilnīga pārskatīšana || 21 || 14,58 || 30 || 18,75 || 38 || 20,11 Kopā || 144 || 100 || 160 || 100 || 189 || 100 7. Atteikumu sadalījums atkarībā no piemērotā izņēmuma (%) || 2011 || 2012 || 2013 4. panta 1. punkta a) apakšpunkta pirmais ievilkums: valsts drošība || 1,33 || 1,31 || 0,92 4. panta 1. punkta a) apakšpunkta otrais ievilkums: aizsardzība un militārā joma || 2,00 || 0,65 || 3,69 4. panta 1. punkta a) apakšpunkta trešais ievilkums: starptautiskās attiecības || 4,67 || 7,19 || 0 4. panta 1. punkta a) apakšpunkta ceturtais ievilkums: finanšu, monetārā vai ekonomikas politika || 3,34 || 0 || 7,37 4. panta 1. punkta b) apakšpunkts: personu privātā dzīve un neaizskaramība || 20,67 || 10,46 || 16,13 4. panta 2. punkta pirmais ievilkums: komerciālo interešu aizsardzība || 14,66 || 11,76 || 11,98 4. panta 2. punkta otrais ievilkums: tiesvedības un juridisko konsultāciju aizsardzība || 1,33 || 7,84 || 6,91 4. panta 2. punkta trešais ievilkums: pārbaužu, izmeklēšanas un revīziju mērķi || 32,68 || 45,10 || 36,87 4. panta 3. punkta pirmā daļa: lēmumu pieņemšana, lēmums vēl nav pieņemts || 15,33 || 6,54 || 10,60 4. panta 3. punkta otrā daļa: lēmumu pieņemšana, lēmums jau ir pieņemts — viedokļu izklāsts iekšējām vajadzībām sakarā ar apspriedēm un iepriekšējām pārrunām || 4,00 || 9,15 || 5,53 4. panta 5. punkts: trešās personas / dalībvalsts atteikums || - || - || - Kopā || 100 || 100 || 100 Sākotnējo pieprasījumu sadalījums 8. Sadalījums pēc pieteikumu iesniedzēju sociālās un profesionālās grupas(%) || 2011 || 2012 || 2013 Akadēmiskā vide || 25,73 || 22,70 || 22,08 Juristi || 11,30 || 13,58 || 14,46 Pilsoniskā sabiedrība (interešu grupas, nozare, NVO u. c.) || 8,59 || 10,32 || 16,62 Publiskā sektora iestādes (izņemot ES iestādes) || 8,20 || 7,12 || 8,24 Citas ES iestādes || 8,15 || 7,64 || 8,76 Žurnālisti || 3,25 || 4,81 || 4,58 Nav norādīts || 34,78 || 33,83 || 25,26 Kopā || 100 || 100 || 100 9. Ģeogrāfiskais sadalījums (%) || 2011 || 2012 || 2013 Austrija || 1,38 || 1,78 || 1,73 Beļģija || 21,42 || 21,85 || 24,23 Bulgārija || 0,93 || 0,70 || 0,54 Kipra || 0,25 || 0,08 || 0,17 Horvātija || - || - || 0,14 Čehijas Republika || 0,93 || 2,01 || 1,39 Dānija || 2,11 || 1,58 || 3,12 Igaunija || 0,19 || 0,17 || 0,11 Somija || 1,57 || 0,55 || 0,64 Francija || 8,90 || 7,53 || 7,27 Vācija || 12,27 || 14,04 || 12,96 Grieķija || 1,10 || 1,73 || 1,67 Ungārija || 0,96 || 0,63 || 0,86 Īrija || 1,02 || 1,50 || 0,84 Itālija || 12,37 || 7,54 || 5,91 Latvija || 0,15 || 0,17 || 0,12 Lietuva || 0,42 || 0,30 || 0,78 Luksemburga || 2,12 || 1,79 || 1,50 Malta || 0,12 || 0,17 || 0,20 Nīderlande || 4,18 || 4,62 || 3,80 Polija || 2,68 || 2,79 || 3,95 Portugāle || 1,15 || 1,11 || 0,98 Rumānija || 0,87 || 0,91 || 0,67 Slovākija || 0,56 || 0,81 || 0,35 Slovēnija || 0,31 || 0,22 || 0,29 Spānija || 7,16 || 5,70 || 6,54 Zviedrija || 1,81 || 2,16 || 2,19 Apvienotā Karaliste || 8,59 || 10,17 || 7,64 Eiropas valstis ārpus ES || 0,40 || 0,37 || 1,81 Ziemeļamerika || 0,23 || 0,88 || 0,28 Austrālija un Jaunzēlande || 0,03 || 0,03 || 0,02 Āfrika || 0,02 || 0 || 0,08 Dienvidamerika || 0,02 || 0,03 || 0,03 Āzija || 0,06 || 0,05 || 0,26 Nav norādīts || 3,73 || 6,03 || 6,96 Kopā || 100 || 100 || 100 10. Tematiskais sadalījums (%) Ģenerāldirektorāts/dienests || 2011 || 2012 || 2013 AGRI – Lauksaimniecība un lauku attīstība || 2,62 || 3,44 || 3,05 BEPA – Eiropas Politikas padomdevēju birojs || 0,11 || 0 || 0,06 BUDG – Budžets || 1,02 || 0,81 || 0,72 CLIMA – Klimata politika || 2,22 || 2,86 || 2,53 COMM – Komunikācija || 1,26 || 0,65 || 0,55 COMP – Konkurence || 6,99 || 6,81 || 5,13 CONNECT – Komunikācijas tīkli, saturs un tehnoloģija[3] || 1,98 || 1,74 || 2,07 DEVCO – Attīstība un sadarbība – EuropeAid (kādreizējais DEV + AIDCO) || 3,30 || 4,67 || 2,89 DGT – Tulkošana || 0,14 || 0,20 || 0,14 DIGIT – Informātika || 0,09 || 0,12 || 0,05 EAC – Izglītība un kultūra || 1,05 || 1,13 || 2,13 ECFIN - Ekonomikas un finanšu lietas || 1,57 || 1,11 || 1,53 ECHO – Humānā palīdzība un civilā aizsardzība || 0,33 || 0,18 || 0,23 ELARG – Paplašināšanās || 1,04 || 0,95 || 0,93 EMPL – Nodarbinātība, sociālās lietas un iekļautība || 1,64 || 3,47 || 2,51 ENER – Enerģētika || 5,86 || 5,15 || 4,78 ENTR – Uzņēmējdarbība un rūpniecība || 4,84 || 4,55 || 5,02 ENV – Vide[4] || 6,37 || 6,61 || 5,07 EPSO – Eiropas Personāla atlases birojs || 0,23 || 0,23 || 0,18 ESTAT - Eurostat || 0,20 || 0,20 || 0,28 FPIS – Ārpolitikas instrumentu dienests[5] || - || 0,13 || 0,46 HOME – Iekšlietas || 4,74 || 3,14 || 2,07 HR – Cilvēkresursi un drošība + OIB (Infrastruktūras un loģistikas birojs Briselē) + OIL (Infrastruktūras un loģistikas birojs Luksemburgā) + PMO (Atalgojuma un individuālo tiesību birojs) || 2,34 || 2,98 || 2,23 IAS – Iekšējās revīzijas dienests || 0,05 || 0,02 || 0,17 JUST – Tieslietas || 2,54 || 3,72 || 4,21 MARE – Jūrlietas un zivsaimniecība || 0,95 || 0,66 || 1,01 MARKT – Iekšējais tirgus un pakalpojumi || 5,72 || 5,02 || 4,30 MOVE – Mobilitāte un transports || 3,02 || 2,66 || 4,15 OLAF – Eiropas Birojs krāpšanas apkarošanai[6] || 0,25 || 0,48 || 0,66 OP – Publikāciju birojs || 0,37 || 0,12 || 0,11 REGIO – Reģionālā politika || 2,29 || 3,41 || 2,20 RTD – Pētniecība + JRC – Kopīgais pētniecības centrs || 1,27 || 1,61 || 1,95 SANCO – Veselība un patērētāji || 6,96 || 7,28 || 8,26 SCIC – Mutiskā tulkošana || 0 || 0,02 || 0,02 SG – Ģenerālsekretariāts || 10,12 || 12,10 || 13,88 SJ – Juridiskais dienests || 2,76 || 4,37 || 3,75 TAXUD – Nodokļu politika un muitas savienība || 7,80 || 4,92 || 6,01 TRADE – Tirdzniecība || 3,47 || 2,48 || 4,73 Kopā || 100 || 100 || 100 [1] Lūdzam ņemt vērā, ka viens pieprasījums var attiekties uz vairākiem dokumentiem, un tādējādi uz to var tikt sniegtas vairākas dažādas atbildes. [2] Lūdzam ņemt vērā, ka kategorija “Sniegtās atbildes” ietver atbildes, kas neietilpst Regulas (EK) Nr. 1049/2001 piemērošanas jomā, piemēram, atbildes, kuras sniegtas saskaņā ar Regulu (EK) Nr. 45/2001. [3] Lūdzam ņemt vērā, ka tas ir kādreizējais ĢD INFSO. [4] Lūdzam ņemt vērā, ka 2010. gadā ĢD ENV tika sadalīts, izveidojot ĢD ENV un ĢD CLIMA. [5] Lūdzam ņemt vērā, ka kopš Eiropas Ārējās darbības dienesta (EEAS) izveides Komisijā ir palikuši tikai FPI dokumenti. [6] Piekļuves pieprasījumi attiecībā uz dokumentiem, kas skar OLAF izmeklēšanas, nav ietverti.